Diari Oficial de la Generalitat Valenciana


Sumari del DOGV 8618, del 22-08-2019 (2019/8197)

RESOLUCIÓ de 14 d'agost de 2019, del director general de l'Institut Valencià de la Joventut (IVAJ), per la qual es convoquen les ajudes a entitats locals per a desenvolupar activitats del programa de joventut durant l'any 2019.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8618

Data del DOGV
:   22-08-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8197


Data del document
:   14-08-2019

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 14 d'agost de 2019, del director general de l'Institut Valencià de la Joventut (IVAJ), per la qual es convoquen les ajudes a entitats locals per a desenvolupar activitats del programa de joventut durant l'any 2019. [2019/8197]  
La Llei 15/2017, de 10 de novembre, de la Generalitat, de polítiques integrals de joventut, assenyala, entre les funcions de l'Institut Valencià de la Joventut (IVAJ), la promoció de la participació dels joves, així com donar suport material i econòmic al desenvolupament de les iniciatives i projectes de les estructures de participació juvenil previstes en els articles 17 i 18 d'aquesta llei, com a vehicles principals de transmissió dels valors democràtics de tolerància, solidaritat i respecte a la diversitat, sense excloure'n el suport a altres formes de participació.  
La Llei 38/2003, de 17 de novembre, general de subvencions, estableix, en l'article 23, que el procediment per a la concessió de subvencions s'iniciarà sempre d'ofici mitjançant una convocatòria aprovada per l'òrgan competent.  
L'Ordre 3/2018, d'11 d'abril, de la Vicepresidència i Conselleria d'Igualtat i Polítiques Inclusives, estableix les bases reguladores de la concessió d'ajudes a entitats locals per a programes de joventut i equipament en tecnologia de la informació i la comunicació (TIC).  
Per tot això, en virtut de la competència atribuïda per l'article 160.4.b de la Llei 1/2015 de, 6 de febrer de la Generalitat, d'hisenda pública, del sector públic instrumental i de subvencions, en relació amb els articles 6 i 11 de la Llei 15/2017, de 10 de novembre, de la Generalitat, de polítiques integrals de joventut, resolc:  
  
Primer. Convocatòria  
1. Es convoquen ajudes a les entitats locals perquè porten a terme activitats dins del programa de joventut entre l'1 de gener i el 31 d'octubre de 2019, de conformitat amb el que disposa l'Ordre 3/2018, d'11 d'abril, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió d'ajudes a entitats locals per a programes de joventut i equipament en tecnologia de la informació i la comunicació (TIC) (DOGV 8276), d'ara endavant, ordre de bases.  
2. S'aprova el model de sol·licitud i la resta de documentació, que s'inclouen com a annexos I, II, III, IV, V, i VI de la present resolució.  
  
Segon. Finançament  
Les ajudes que es convoquen es finançaran amb càrrec a la línia de subvenció S6023000 del pressupost de l'Institut Valencià de la Joventut per a 2019, amb un import global màxim d'1.000.000 d'euros.  
  
Tercer. Objecte de les ajudes i règim de concessió  
1. La present resolució estableix les condicions de la convocatòria de la subvenció a entitats locals per a programes de joventut durant l'any 2019, a fi de finançar les despeses corrents i de personal derivats de les activitats incloses en els seus programes de joventut.  
  
2. Seran subvencionables els programes de joventut que incloguen els tipus d'activitat següents:  
a) Oci educatiu.  
b) Promoció del voluntariat jove i programes d'aprenentatge-servei.  
  
c) Fòrum Jove.  
3. La concessió de les ajudes es farà en règim de concurrència competitiva.  
  
Quart. Entitats beneficiàries  
Podran ser beneficiàries d'aquestes ajudes les entitats locals d'àmbit inferior a la província. Així, podran presentar les corresponents sol·licituds tant ajuntaments com òrgans de govern i administració d'entitats supramunicipals i d'entitats locals menors.  
  
  
  
  
Cinqué. Sol·licituds i termini  
1. La sol·licitud i la resta de tràmits es faran d'acord amb el que estableix l'article 14.2 de la Llei 39/2015, d'1 d'octubre, del procediment administratiu comú de les administracions públiques, i s'haurà d'emplenar en el model d'instància que figura en l'annex I a la present resolució.  
Les entitats locals presentaran la sol·licitud mitjançant un model normalitzat exclusivament i de forma telemàtica en la seu electrònica de la Generalitat, accessible des del cercador de tràmits i serveis en la url  
  
http://www.gva.es/es/inicio/procedimientos'id\_proc=19067&version=amp  
En aquest mateix enllaç estaran disponibles els models de formularis i els annexos.  
Per a poder fer la presentació telemàtica, l'entitat sol·licitant haurà de disposar d'un sistema de signatura electrònica, dels admesos en la Seu de la Generalitat.  
2. Cada entitat podrà sol·licitar només cinc activitats de les contemplades en el punt 2 de l'apartat tercer de la present convocatòria.  
  
3. El termini de presentació de sol·licituds finalitzarà el 13 de setembre de 2019. L'incompliment d'aquest termini determinarà la inadmissió de la sol·licitud per extemporània.  
  
Sisé. Documentació  
1. Juntament amb la sol·licitud es presentarà la documentació següent:  
a) Fotocòpia compulsada de la targeta del número d'identificació fiscal (NIF) de l'entitat sol·licitant de l'ajuda.  
b) Declaració responsable que en l'entitat sol·licitant no concorren les circumstàncies que assenyala l'article 13 de la Llei 38/2003, de 17 de novembre, general de subvencions.  
c) Acreditació de trobar-se al corrent de les seues obligacions tributàries i davant de la Seguretat Social. Per a això, l'entitat sol·licitant podrà autoritzar l'òrgan instructor perquè obtinga directament l'acreditació del compliment de les obligacions tributàries i amb la Seguretat Social a través de certificats telemàtics, de conformitat amb el que disposa el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. Les entitats que no atorguen aquesta autorització hauran d'aportar la documentació acreditativa que es troben al corrent de les esmentades obligacions.  
d) Certificat d'adhesió de l'ajuntament en ple, en el cas de municipis, o del seu òrgan de govern, en la resta d'entitats locals, a la declaració per l'oci educatiu «Ens reunim amb uns altres valors», segons l'annex II.  
e) Fitxa de valoració del programa de joventut 2019, segons l'annex III. (En l'apartat 3 d'aquest annex s'hauran de referenciar les mateixes activitats que es sol·liciten en l'annex I)  
f) Fitxes descriptives de les activitats sol·licitades que formen part del seu programa de joventut 2019, segons l'annex IV. (Haurà de presentar un exemplar d'aquest model per cadascuna de les activitats sol·licitades, fins a un màxim de cinc activitats)  
g) Justificació de trobar-se al corrent en l'obligació de rendiment dels seus comptes anuals davant de la Sindicatura de Comptes, que s'acreditarà mitjançant un certificat emés a aquest efecte per l'esmentada entitat, segons el que disposa l'acord de 21 de maig de 2015, del Consell de la Sindicatura de Comptes.  
h) Model de domiciliació bancària.  
  
Seté. Criteris de valoració i puntuació de les sol·licituds  
1. La puntuació global màxima de cada sol·licitud serà de 100 punts, d'acord amb la distribució de criteris i la corresponent valoració, que recullen els articles 8.1 i 9 de l'ordre de bases.  
La puntuació mínima exigida per a poder accedir a aquesta ajuda serà de 50 punts, i almenys 24 dels punts necessàriament hauran de provindre de l'apartat c de l'article 8.1 de l'ordre de bases.  
2. Aplicats els esmentats criteris i amb la valoració corresponent a totes les sol·licituds que hagen complit els requisits de la convocatòria, s'elaborarà una llista amb les puntuacions obtingudes per cadascuna de les entitats sol·licitants.  
3. El repartiment de les ajudes segons el pes poblacional, així com el càlcul individualitzat de cada ajuda es farà d'acord amb el que estableix l'article 9 i 10 de l'ordre de bases.  
  
Huité. Instrucció i resolució de la convocatòria  
1. El Servei de Gestió i Planificació del Programes de l'IVAJ instruirà el procediment de concessió de les ajudes, i la Direcció General, a la vista de la proposta de la comissió avaluadora, resoldrà sobre les sol·licituds d'ajudes presentades a l'empara del que disposa la present resolució. La denegació de l'ajuda haurà de ser motivada i les raons es faran constar en la resolució, i en tot cas hauran de quedar acreditades en el procediment els fonaments de la resolució que s'adopte.  
  
2. El termini màxim per a resoldre i notificar la resolució serà de sis mesos a comptar des de la presentació de la sol·licitud, sempre que reunisquen els requisits exigits i s'aporte tota la documentació requerida. En cas contrari, el còmput del termini s'iniciarà a partir del moment en què s'esmene la sol·licitud.  
Si, transcorregut aquest termini, no hi haguera recaigut resolució expressa, les sol·licituds presentades podran entendre's desestimades, de conformitat amb el que disposa l'article 55 de la Llei 9/2001, de 27 de desembre, de mesures fiscals, de gestió administrativa i financera, i d'organització de la Generalitat Valenciana. Tot això sense perjudici de l'obligació de resoldre i notificar que estableix l'article 21 de la Llei 39/2015, d'1 d'octubre, del procediment administratiu comú de les administracions públiques.  
3. La resolució de la convocatòria es publicarà en el Diari Oficial de la Generalitat Valenciana, en els termes que preveu l'article 18.1 de la Llei 38/2003, de 17 de novembre, general de subvencions.  
4. L'eficàcia de la concessió de les ajudes quedarà supeditada al compliment dels termes i les condicions de la concessió. La falta de presentació de la justificació de la despesa en el termini fixat donarà lloc a la pèrdua de la subvenció i consegüent revocació.  
  
Nové. Justificació i pagament  
La justificació de la subvenció per a les activitats que s'hagen concedit es farà mitjançant la presentació de la documentació següent:  
  
1. Memòria justificativa per cadascuna de les activitats subvencionades (annex V), que haurà de detallar:  
a) Dades de l'entitat  
b) L'activitat realitzada, amb denominació, descripció, data i lloc  
  
c) El nombre de participants de cada activitat, amb especificació d'edat i sexe  
d) Les despeses o factures imputades a l'activitat subvencionada, amb descripció de la seua relació amb l'activitat  
e) Annex fotogràfic de cada actuació, en format paper o digital  
f) Publicitat efectuada. En el supòsit d'haver fet material o publicitat de l'activitat, també s'haurà d'aportar documentació gràfica on conste que han sigut finançats per la Generalitat Valenciana - IVAJ  
  
g) Avaluació de l'activitat, amb la descripció dels resultats obtinguts i el grau de satisfacció de les persones participants en l'activitat  
  
2. Relació de documents de despeses o factures amb la signatura de la persona titular de la secretaria o de la intervenció de l'entitat local, la qual en certificarà tant la veracitat com que tota aquesta documentació no ha sigut utilitzada per a justificar cap altra subvenció (annex VI). Aquesta relació ha de contindre:  
a) Número d'ordre segons relació de factures.  
b) Data d'emissió.  
c) Forma de pagament.  
d) Proveïdor.  
e) NIF.  
f) Concepte.  
g) Total factura.  
h) Import imputat a la subvenció.  
3. L'IVAJ podrà requerir en qualsevol moment els documents originals de les despeses o factures, per la qual cosa l'entitat local es compromet a custodiar-los durant cinc anys.  
4. El termini de justificació serà el comprés entre l'endemà del dia en què tinga lloc la recepció de la notificació de la resolució de concessió de l'ajuda i el dia 31 d'octubre de l'exercici al qual s'aplica la subvenció, tots dos inclusivament. Si el termini comprés entre l'endemà del dia en què tinga lloc la notificació de la resolució de concessió i el dia 31 d'octubre fora inferior a deu dies hàbils, la data final del termini es prorrogarà automàticament fins al dia en què es complisquen deu dies hàbils, comptats des de l'endemà de la notificació de la resolució de concessió.  
5. Una vegada presentada la documentació justificativa de la subvenció concedida i finalitzat el termini de justificació, no podran aportar-se noves factures amb diferents conceptes als ja presentats; únicament podrà aportar-se la documentació i les justificacions que s'estimen pertinents, però sempre relacionades amb les factures presentades.  
6. En cas de contractació que supere les quanties del contracte menor, haurà de complir-se el que estableix l'article 31.3 de la Llei 38/2003, de 17 de novembre, general de subvencions, i presentar les tres ofertes recaptades.  
7. Quan les activitats requerisquen la contractació de personal, serà requisit que tal personal dispose de la titulació de director/a i de monitor/a de temps lliure educatiu infantil i juvenil, o els seus equivalents.  
  
8. Les despeses per premis d'activitats/esdeveniments subvencionats hauran de justificar-se amb l'oportuna publicitat prèvia (convocatòria, assignació, etc.) en els cartells informatius de l'esdeveniment i amb les especificacions concretes del premi a entregar. Així mateix, s'ha d'aportar l'acta del jurat i acreditar-ne el lliurament mitjançant el rebut de qui ho percep.  
9. Quan el finançament de les activitats incloga, a més de la subvenció, fons propis o altres subvencions o recursos, l'import, la procedència i l'aplicació de tals fons a les activitats subvencionades s'haurà d'acreditar en la justificació, d'acord amb el que estableix l'article 30.4 de la Llei 38/2003, de 17 de novembre, general de subvencions.  
  
10. El règim de pagament de la subvenció, així com el termini de justificació de les ajudes, seran els que estableixen els articles 18 i 21 de l'ordre de bases.  
11. Per a fer efectiu el pagament de les ajudes concedides, les entitats beneficiàries hauran d'aportar les dades bancàries en què es sol·licita que es faça l'ingrés de la subvenció.  
12. No podran subvencionar-se:  
a) Els costos indirectes o d'alimentació i begudes, despeses de lloguer de locals, llum, aigua o telefonia.  
b) Aquelles activitats que consistisquen en festes, revetles, celebracions gastronòmiques, concerts, pràctiques d'esports o similars que no acrediten el projecte educatiu.  
c) Activitats dirigides a la millora de l'ocupabilitat o de les persones o accions que conduïsquen a titulacions formatives.  
d) Les despeses que, per la seua naturalesa, tinguen el caràcter d'inventariables, incloent-hi l'adquisició de qualsevol tipus d'equipament.  
  
e) Aquells materials que no acrediten la seua relació amb l'execució de l'activitat subvencionada i únicament tinguen una finalitat d'obsequi-regal (marxandatge).  
f) Les despeses de personal funcionari, o d'un altre tipus, que siga fix de les entitats locals.  
g) Les activitats dirigides a la infància (menors de dotze anys) i les dirigides als majors de trenta anys.  
h) Els premis en metàl·lic.  
i) Les despeses que hagen sigut finançades íntegrament pels participants en l'activitat.  
j) Les despeses de disseny i publicitat que no acrediten el projecte educatiu.  
k) Tota la cartelleria i la publicitat realitzada de l'activitat subvencionada que no porte l'esment o els logotips d'haver sigut finançada per la Generalitat Valenciana - IVAJ.  
l) Els materials realitzats per encàrrec, que porten impresos eslògans o llegendes i no porten imprés el logotip de la Generalitat Valenciana - IVAJ.  
m) L'import sol·licitat de les activitats a les quals s'ha concedit subvenció però que no han sigut realitzades.  
n) Activitats que promoguen o justifiquen qualsevol forma de discriminació per raó de raça, sexe, religió, ideologia o qualsevol altra que atempte contra els drets fonamentals de la persona o la seua dignitat.  
  
o) Activitats amb finalitat lucrativa.  
p) Activitats que fomenten, directament o indirecta, la violència, l'ús de drogues, alcohol, tabac..., o que puguen incitar-hi; que facen apologia del consum d'aquestes substàncies o en què se'n puga preveure raonablement el consum.  
q) Activitats que incomplisquen qualsevol tipus de legislació.  
  
Desé. Minoració de les ajudes  
1. Les entitats locals hauran d'executar íntegrament les activitats subvencionades, en cas contrari es minorarà l'ajuda concedida.  
  
2. Si l'entitat local no du a terme alguna de les activitats que ha sigut valorada i ha obtingut puntuació, la subvenció es minorarà, en tot cas, en la quantia sol·licitada per l'entitat per a aqueixa activitat en concret.  
  
Onzé. Acceptació de la normativa reguladora  
La participació en la present convocatòria implica l'acceptació de la normativa que la regula.  
  
Dotzé. Entrada en vigor  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
  
Contra la present resolució, que posa fi a la via administrativa, podrà interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació en el Diari Oficial de la Generalitat Valenciana, d'acord amb el que estableix la Llei 29/1998, de 13 de juliol, reguladora de la jurisdicció contenciosa administrativa.  
Potestativament, podrà interposar-se un recurs de reposició, davant de la Direcció General de l'IVAJ, en el termini d'un mes comptat a partir de l'endemà de la publicació d'aquesta resolució, segons el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 14 d'agost de 2019.- El director general de l'Institut Valencià de la Joventut: Jesús Martí Nadal.